tuparin kung ibig ng panginoon ko ang kanyang sumbat!. ang kanyang lihim ay nasisiwalat na!. nguni', bago ko wakasan ang aking salita, ay ipahintulot na aking maitanong: alam ba ninyo, mga taong bayan, alam ba ninyo kung sino ang napakabuti kong panginoong iyan, kung sino ang tumaksil sa kaawa awa kong magulang, nagnakaw sa puri ko'dangal at nagbulid sa akin sa bangin ng pagkabusabos? kilabutan kayong lahat, oh mga taong walang malay!!. siya ay yaong sa inyo ngayo'namumuno ang pinagkatiwalaan ninyo ng mga kautusan, dangal at kabuhayan ng isang bayan!!. ang mga pinagtahi tahi at pinagaralang kabulaanan, ay madaling makikilala ng isang maalam magmasid. nguni'sa kabuhayang isinalaysay ng babaeng iyon, ay walang nakadama nang kahi'gabahid na kasinungalingan. bawa'anyo ng kanyang mukha, bawa'galaw ng mga mata, bawa'salita ng maayos niyang salaysay, ay isang tatak ng katotohanan, isang matibay na panghikayat sa lalong di mapaniwalaing kalulwa.